Dinámica de Newton. Fluídos

- Dinámica de Newton. Fluídos
- 1 - Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 As leis de Newton
    - 2.1.1 Primeira lei da dinámica de Newton: lei da inercia
    - 2.1.2 Segunda lei da dinámica de Newton: lei fundamental
    - 2.1.3 Terceira lei da dinámica de Newton: lei da interacción
  - 2.2 Lei da gravitación universal
    - 2.2.1 Campo gravitacional. Aceleración da gravidade
  - 2.3 Forza e presión nos fluídos
    - 2.3.1 Unidades da presión
    - 2.3.2 Presión no interior dun líquido en repouso
    - 2.3.3 Sistemas hidráulicos. Principio de Pascal
    - 2.3.4 O principio de Arquímedes. Flotación
    - 2.3.5 Flotabilidade nos líquidos
    - 2.3.6 Flotabilidade nos gases
  - 2.4 Lectura
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionario
  - 6.1. Solución exercicios propostos
  - 6.2. Solución actividades complementarias
  - 6.3. Solución exercios de autoavaliación
- 7. Glosario
- 8. Bibliografía e recursos
- 8. Documentación para imprimir

« Anterior | Seguinte »

# 2.1.3 Terceira lei da dinámica de Newton: lei da interacción

Newton descubriu que os corpos se fan forza mutuamente uns aos outros. Non pode ocorrer nunca que un corpo lle faga forza a outro sen que este, simultaneamente, lle estea a facer forza ao primeiro. Esta é a lei da interacción.

Daquela, as forzas sempre van por parellas. As dúas forzas teñen o mesmo módulo, igual dirección, sentidos contrarios e cada unha está aplicada nun corpo, non as dúas no mesmo.

Exemplos

  Un ferro e un imán O imán atrae unha peza de ferro, verdade? Pois non é así: o ferro e o imán atráense mutuamente (así que non é “mérito” só do imán!) E fai a mesma forza o imán que o ferro A forza que exerce o imán está aplicada na bóla de ferro e a forza que fai o ferro está aplicada no imán; as dúas forzas teñen o mesmo valor numérico, a mesma dirección e sentidos contrarios. Unha das forzas move o imán e outra move a bóla: aínda que son iguais e opostas, a súa suma non dá cero, porque están aplicadas en corpos distintos. |
  Dúas bólas de billar ao bateren Unha bóla faille forza a outra, empurrándoa, e a segunda bóla faille unha forza igual e contraria á primeira. Na figura, o vector azul é a forza que a bóla azul lle fai á vermella, e o vector vermello é a forza que a bóla vermella lle está a facer á bola azul. As dúas forzas son iguais e opostas, pero tampouco se anulan. |
  Un avión a reacción O avión avanza cara a adiante expulsando gases cara a atrás. O motor do avión fai forza sobre os gases empurrándoos cara a atrás, e os gases fan unha forza igual contra o motor cara a adiante. O mesmo ocorre cando unha lura ou un polbo botan auga cara a atrás: eles móvense cara a adiante rapidamente. As hélices dos barcos o que fan é empurrar a auga cara a atrás: a auga empurra ao barco cara a adiante cunha forza igual de grande coa que a hélice empurrou a auga cara a atrás.
  Un libro enriba dunha mesa O libro empurra a mesa cara a abaixo (vector rosa), e a mesa empurra o libro cara a arriba (vector gris). As dúas forzas son iguais e opostas, pero unha está aplicada no libro e a outra está aplicada na mesa. Son as forzas normais, que xa estudamos con anterioridade. |

### Actividades propostas

S4. Un coche que se move rapidamente bate contra un muro. Faga un debuxo en que se vexan as forzas de interacción entre o coche e o muro.

### Retroalimentación

- O coche fai forza contra a parede (vector azul), entanto que a parede fai forza contra o coche (vector vermello). As dúas forzas son iguais en módulo e de sentidos contrarios. A forza azul está aplicada na parede e deformará a parede. A forza vermella está aplicada no coche e deformará o coche.

S5. Dúas cargas eléctricas de +2 C e +5 C están separadas un metro. Calcule e debuxe as forzas que se exercen unha a outra (use a lei de Coulomb da unidade anterior). Teñen o mesmo valor as dúas forzas? Cumpren a terceira lei de Newton da dinámica?

### Retroalimentación

- As forzas son de repulsión; as dúas forzas valen o mesmo e teñen sentidos contrarios (son iguais e opostas). E cumpren a terceira lei de Newton: son forzas de interacción. O valor numérico de cada unha das forzas é:

S6. Dúas persoas en patíns están de pé na pista de xeo, unha fronte á outra, en repouso. Xuntan as palmas das mans de xeito que se empurran mutuamente. Debuxe as forzas de interacción. Como se moverán? E se unha persoa ten máis kg que a outra?

### Retroalimentación

- As dúas persoas empúrranse mutuamente e as dúas forzas teñen o mesmo valor; moveranse afastándose unha da outra. E como as dúas forzas son iguais, moverase con maior aceleración a que menos masa corporal teña.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »